
Ahol a falnak is Fila van

Kutatásomat három, egymástól igen eltérő pillérre építettem fel. Divatszociológiai megközelítésből arra próbáltam meg választ keresni, nevezhetjük-e divatnak a Fila márkájú táskák tömeges viseletét hazánkban. Egy másik, inkább marketinges nézőpontból igyekeztem fény deríteni arra, milyen hatással volt a Tesco és a Fila kooperációja utóbbi cég magyarországi megítélésére: történt-e márkadevalváció, megjelent-e a márkaterror jelensége? A harmadik nagyobb egysége az írásnak a hálózati kultúra és az internetes folklór témakörét hívja segítségül a jelenség vizsgálatához. Kiderül ebből többek között az, hogy milyen szerepet játszott az internet a táskák és viselőik kapcsán kialakult negatív attitűdben.



